CELEX: 
Language: lt
Date: 2018-07-25 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamas Europos Parlamento ir Tarybos reglamento (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės akto“), II priede išdėstytų ligų sąrašas

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2016 m. kovo 9 d. Europos Parlamento ir Tarybos reglamentu (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktu“
                  1
               , toliau – GSTA), nustatomas užkrečiamųjų gyvūnų ligų (į sąrašą įtrauktų ligų) sąrašas. Šis sąrašas išdėstytas to reglamento 5 straipsnyje ir II priede, jį sudaro ligos, kurios kelia riziką gyvūnų ar visuomenės sveikatai Sąjungoje ir kurios gali turėti poveikio gyvūnų ar visuomenės sveikatai, ekonomikai arba aplinkai. 
            
            
               Reglamento (ES) 2016/429 II priede pateikiamas ligų sąrašas nėra išsamus ir atnaujintas. Pagal to reglamento 275 straipsnį Komisija turi peržiūrėti tą sąrašą ne vėliau kaip iki 2019 m. balandžio 20 d. Jei peržiūros metu paaiškėtų, kad taikant Reglamente (ES) 2016/429 nustatytas taisykles reikia iš dalies keisti II priedą, Komisija turi iš dalies keisti šį priedą. 
            
            
               2.KONSULTACIJOS PRIEŠ PRIIMANT DELEGUOTĄJĮ AKTĄ
            
            
               Šiuo metu taisyklės dėl gyvūnų ligų išdėstytos įvairiuose Sąjungos aktuose, daugiausia direktyvose ir kai kuriuose reglamentuose, pagal temas, kaip antai pranešimas apie ligas (pvz., Tarybos direktyva 82/894/EEB dėl pranešimo apie gyvūnų ligas Bendrijoje
                  2
               ), ligų kontrolė (pvz., Tarybos direktyva 2003/85/EB dėl Bendrijos snukio ir nagų ligos kontrolės priemonių
                  3
               , Tarybos direktyva 2001/89/EB dėl Bendrijos klasikinio kiaulių maro kontrolės priemonių
                  4
               ) arba tarpvalstybinė prekyba gyvūnais (pvz., Tarybos direktyva 92/65/EEB, nustatanti gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją
                  5
               ).
            
            
               Pagal Gyvūnų sveikatos teisės akto 5 straipsnį, liga atitinka įtraukimo į sąrašą kriterijus, jei ji atitinka visus šiuos reikalavimus: ji yra užkrečiama, ES yra rūšių, kurių gyvūnai yra imlūs ligai arba yra jos pernešėjai ir židinys, ji sukelia neigiamų padarinių gyvūnų sveikatai arba kelia pavojų visuomenės sveikatai, esama ligos diagnostikos priemonių ir rizikos mažinimo priemonės arba ligos priežiūra yra veiksmingos ir proporcingos ligos keliamai rizikai Sąjungoje. Be to, kad liga atitiktų įtraukimo į sąrašą kriterijus, ji turi atitikti bent vieną iš šių reikalavimų: ji sukelia didelių neigiamų padarinių gyvūnų sveikatai, visuomenės sveikatai, ekonomikai ar biologinei įvairovei arba gali sukelti krizę, būti panaudota bioterorizmo tikslu arba jos sukėlėjas įgijo atsparumą gydymui. 
            
            
               Išnagrinėjus Gyvūnų sveikatos teisės akto 5 straipsnyje išdėstytus kriterijus, kartu su Europos maisto saugos tarnyba (EMST), ES Gyvūnų sveikatos etaloninėmis laboratorijomis (ESEL) ir pasitelkus Pasaulio gyvūnų sveikatos organizacijos (OIE), tarptautinės gyvūnų sveikatos standartų nustatymo įstaigos, turimą informaciją buvo atliktas išsamus ligų, kurios galėtų būti svarbios Sąjungos intervencijai, vertinimas. 
            
            
               Peržiūrint ligų sąrašą atsižvelgta ir į Gyvūnų sveikatos teisės akto II priedo sąrašą įtrauktas ligas, ir į papildomas ligas, šiuo metu įtrauktas į ligų prevencijos, kontrolės arba prekybos priemonių sąrašą, kaip antai enzootinę galvijų leukozę, infekcinį galvijų rinotracheitą
                  6
                arba Ebolos virusinę ligą
                  7
               . Be to, atsižvelgiant į OIE įvertintą svarbą, įvertintos kitos ypatingai svarbios ligos, kaip antai kontaginė ožkų pleuropneumonija ar tripanozomozė (Trypanosoma evansi), kurioms šiuo metu netaikomi Sąjungos teisės aktai.
            
            
               Visos šios ligos išnagrinėtos remiantis Gyvūnų sveikatos teisės akto 5 straipsnyje nustatytais kriterijais dėl gyvūnų sveikatos, visuomenės sveikatos ir Sąjungos aplinkos apsaugos.
            
            
               Siekiant išvengti dubliavimosi, atliekant šį vertinimą neatsižvelgta į zoonotines ligas ir užkrečiamąsias spongiformines encefalopatijas (USE), kurioms jau taikomi konkretūs ES teisės aktai
                  8
               .
            
            
               EMST pateikė nuomones dėl kai kurių ligų (Rifo slėnio karštligės infekcijos
                  9
               , pasiutligės viruso infekcijos
                  10
               , užsikrėtimo Echinococcus multilocularis
                  11
               ,epizootinės hemoraginės ligos viruso infekcijos
                  12
               , Ku (Q) karštligės
                  13
               , žvynelinės viruso infekcijos
                  14
               , avių ir ožkų raupų
                  15
               , smulkiųjų atrajotojų maro viruso infekcijos
                  16
               , kiaulių vezikulinės ligos
                  17
               , vezikulinio stomatito
                  18
               , Niukaslo ligos viruso infekcijos
                  19
               , paukščių chlamidiozės
                  20
               , užsikrėtimo mažuoju avilių vabalu (Aethina tumida)
                  21
               , užsikrėtimo Tropilaelaps spp
                  22
                ir epizootiniu opiniu sindromu
                  23
               , užsikrėtimo HPR genotipu su iškrita labai polimorfinėje srityje lašišų anemijos virusu
                  24
               ); šios nuomonės buvo priimtos netrukus prieš peržiūrą ir nepriklausomai nuo jos. Tais atvejais, kai šiose nuomonėse buvo pakankamai informacijos apie ligų įtraukimo į sąrašą kriterijus, šių ligų vertinimui užbaigti buvo naudojamos tų nuomonių išvados. 
            
            
               Be to, vertinant kai kurias ligas  (galvijų maro viruso infekciją, įnosių (Burkholderia mallei) infekciją, arklių virusinio arterito infekciją, arklių infekcinę anemiją, kergimo ligą, kontaginį arklių metritą, Tešeno ligą, amerikinį puvinį, epizootinę hematopoetinę nekrozę, virusinę hemoraginę septicemiją, infekcinę hematopoetinę nekrozę, Mikrocytos mackini infekciją, Perkinsus marinus infekciją, Bonamia ostreae infekciją,  Bonamia exitiosa infekciją, Marteilia refringens infekciją, Taura sindromo viruso infekciją, geltongalvių viruso infekciją ir baltmės (vitiligo) viruso infekciją) buvo naudojamasi ESEL mokslinėmis žiniomis ir OIE tarptautiniais standartais.
            
            
               Taip pat ligų, apie kurias nėra naujausios mokslinės informacijos, atveju arba dėl šių ligų ypatumų ir galimo poveikio ūkininkams ir valstybėms narėms EMST patvirtino naujas mokslines nuomones pagal Reglamentą (ES) 2016/429 (galvijų bruceliozės, B. melitensis ir B. suis infekcija
                  25
               , Mycobacterium tuberculosis komplekso (M. bovis, M. caprae ir M. tuberculosis) infekcija
                  26
               , mėlynojo liežuvio viruso infekcija (1–24 serologiniai tipai)
                  27
               , juodligė
                  28
               , tripanozomozė (Trypanosoma evansi)
                  29
               , Ebolos virusinė liga
                  30
               , Bornos liga
                  31
               , paratuberkuliozė
                  32
               , japoniškasis encefalitas
                  33
               , Vakarų Nilo karštligė
                  34
               , Mycoplasma mycoides subsp. mycoides SC infekcija (kontaginė galvijų pleuropneumonija)
                  35
               , infekcinis galvijų rinotracheitas ir (arba) infekcinis pustulinis vulvovaginitas
                  36
               , galvijų virusinė diarėja
                  37
               , galvijų (genitalijų) kampilobakteriozė
                  38
               , trichomonozė
                  39
               , enzootinė galvijų leukozė
                  40
               , kontaginė ožkų pleuropneumonija
                  41
               , avių epidimitas (Brucella ovis)
                  42
               , pasienio liga
                  43
               , Venesuelos arklių encefalomielitas
                  44
               , rytų ir vakarų arklių encefalomielitas
                  45
               , Aujeskio ligos viruso infekcija
                  46
               , kiaulių reprodukcinio ir kvėpavimo sindromo viruso infekcija
                  47
               , paukščių mikoplazmozė (Mycoplasma gallisepticum ir M. meleagridis)
                  48
               , Salmonella Pullorum, S. Gallinarum ir S. arizonae infekcija
                  49
               , mažai patogeniško paukščių gripo virusų infekcija
                  50
               , užsikrėtimas kenkėju Varroa spp. (varozė)
                  51
               , užsikrėtimas Batrachochytrium salamandrivorans
                  52
                ir Koi herpes virusinė liga
                  53
               ). 
            
            
               Be šių moksliniu pagrindu atliktų parengiamųjų darbų surengtos plataus masto konsultacijos su ekspertais iš valstybių narių ir suinteresuotaisiais subjektais; taip prisidėta prie Reglamento (ES) 2016/429 II priede išdėstytų ligų sąrašo peržiūros
                  54
               . 
            
            
               Deleguotojo reglamento projektas 2018 m. gegužės 2–30 d. buvo pateiktas Komisijos geresnio reglamentavimo portale, kad visuomenė galėtų teikti pastabų. Iš viso gautas 21 atsiliepimas, tarp jų 13 suinteresuotųjų subjektų nuomonių (Copa-Cogeca, FESASS, Dogs Trust, Britanijos ir Airijos zoologijos sodų ir akvariumų asociacijos, Europos zoologijos sodų ir laukinių gyvūnų veterinarų asociacijos, Ornamental Fish International (OFI) ir Europos naminių gyvūnų organizacijos (EPO), Comité Interprofessionnel des Produits de l'aquaculture, Europos veterinarų federacijos, World Horse Welfare, Europos Zoologijos sodų ir akvariumų asociacijos (EAZA), Švedijos gyvūnų globos asociacijos, Švedijos ūkininkų federacijos) ir 8 piliečių nuomonės. Pateiktos šios pastabos: įtraukti į sąrašą kai kurias naujas ligas ir iš bendrųjų reikalavimų kai kurioms ligoms išbraukti tam tikras gyvūnų kategorijas (pvz. nelaisvėje laikomus paukščius, zoologijos sodų gyvūnus). 
            
            
               3.DELEGUOTOJO AKTO TEISINIAI ASPEKTAI
            
            
               Reglamento (ES) 2016/429 5 straipsnio 2 ir 4 dalyse numatyta priimti deleguotuosius aktus dėl šio reglamento II priede išdėstytų ligų sąrašo dalinių pakeitimų. 
            
            
               KOMISIJOS DELEGUOTASIS REGLAMENTAS (ES) …/...
            
         
         
            
               2018 07 25
            
            
               kuriuo iš dalies keičiamas Europos Parlamento ir Tarybos reglamento (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės akto“), II priede išdėstytų ligų sąrašas
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktą“)
                  55
               , ir visų pirma į jo 5 straipsnio 2 ir 4 dalis,
            
            
               kadangi:
            
            
               (1)Reglamente (ES) 2016/429 nustatomos gyvūnų ligų, kurios perduodamos gyvūnams arba žmonėms, prevencijos ir kontrolės taisyklės, įskaitant prioritetų, susijusių su Sąjungai susirūpinimą keliančiomis ligomis, nustatymą ir tų ligų suskirstymą į kategorijas. Reglamento (ES) 2016/429 5 straipsnyje nustatyta, kad konkrečioms ligoms taikomos ligų prevencijos ir kontrolės taisyklės yra taikomos to reglamento tame straipsnyje ir II priede išvardytoms ligoms. Be to, to reglamento 5 straipsnio 3 dalyje nustatyti tam tikri kriterijai, į kuriuos reikia atsižvelgti darant dalinius to priedo sąrašo pakeitimus, o vertinimo kriterijai, kuriais reikia naudotis siekiant nustatyti, ar liga atitinka įtraukimo į sąrašą sąlygas pagal tą straipsnį, yra išdėstyti to reglamento 7 straipsnyje; 
            
            
               (2)be to, Reglamento (ES) 2016/429 275 straipsnyje nustatyta, kad Komisija turi ne vėliau kaip iki 2019 m. balandžio 20 d. peržiūrėti to reglamento II priede išdėstytą ligų sąrašą;
            
            
               (3)Komisija, padedama Europos maisto saugos tarnybos (EMST), remdamasi ES Gyvūnų sveikatos etaloninių laboratorijų (ESEL) pateiktomis mokslinėmis žiniomis ir Pasaulio gyvūnų sveikatos organizacijos (OIE) standartais, sistemingai vertino gyvūnų ligas, kurioms reikia Sąjungos intervencijos. Šiam vertinimui ji naudojo Reglamento (ES) 2016/429 5 straipsnio 3 dalyje nustatytus kriterijus ir to reglamento 7 straipsnyje išdėstytus vertinimo parametrus;
            
            
               (4)prie vertintų ligų priskiriamos 39 į dabartinį Reglamento (ES) 2016/429 II priedo sąrašą įtrauktos ligos ir dar 19 ligų, ypač susijusių su ligų prevencijos, kontrolės ar prekybos priemonėmis, kaip antai enzootinė galvijų leukozė, infekcinis galvijų rinotracheitas arba Aujeskio ligos viruso infekcija, ir tam tikros į OIE sąrašą įtrauktos ligos, kaip antai tripanozomozė (Trypanosoma evansi) arba kontaginė ožkų pleuropneumonija; 
            
            
               (5)vertinimo tikslais EMST buvo paprašyta pateikti 29 mokslines nuomones dėl skirtingų gyvūnų ligų. Jas pateikdama, EMST laikėsi metodo, nustatyto 2017 m. balandžio 5 d. jos priimtoje mokslinėje nuomonėje dėl gyvūnų ligų įtraukimo į sąrašą ir suskirstymo į kategorijas vertinimo ad hoc metodo pagal Gyvūnų sveikatos aktą
                  56
               . Likusių ligų vertinimai buvo pagrįsti naujausiomis EMST nuomonėmis arba ES gyvūnų sveikatos etaloninių laboratorių pateikta informacija. Vertinant visas ligas, buvo laikomasi susijusių OIE standartų; 
            
            
               (6)tam tikrų ligų, kaip antai tripanozomozės (Trypanosoma evansi)
                  57
               , enzootinės galvijų leukozės
                  58
               , Venesuelos arklių encefalomielito
                  59
               , užsikrėtimo kenkėju Varroa spp. (varozės)
                  60
                ir koi herpeso viruso infekcijos
                  61
               , atvejais EMST moksliniai rezultatai buvo nepakankami. Atsižvelgiant į gyvūnų sveikatos ekspertų grupių
                  62
                posėdžiuose vykusias diskusijas, šios penkios ligos atitinka Reglamento (ES) 2016/429 5 straipsnio 3 dalyje išdėstytus reikalavimus. Todėl šios ligos turi būti įtrauktos į to reglamento II priedo sąrašą; 
            
            
               (7)atliktų mokslinių įvertinimų rezultatai parodė, kad kiaulių vezikulinė liga
                  63
               , vezikulinis stomatitas
                  64
               , epizootinis opinis sindromas
                  65
                ir Tešeno liga neatitinka Reglamento (ES) 2016/429 5 straipsnio 3 dalyje išdėstytų reikalavimų. Todėl šios ligos turi būti išbrauktos iš to reglamento II priedo sąrašo; 
            
            
               (8)tačiau tripanozomozė (Trypanosoma evansi)
                  66
               , Ebolos virusinė liga
                  67
               , paratuberkuliozė
                  68
               , japoniškasis encefalitas
                  69
               , Vakarų Nilo karštligė
                  70
               , Ku (Q) karštligė
                  71
               , infekcinis galvijų rinotracheitas ir (arba) infekcinis pustulinis vulvovaginitas
                  72
               , galvijų virusinė diarėja
                  73
               , galvijų (genitalijų) kampilobakteriozė
                  74
               , trichomonozė
                  75
               , enzootinė galvijų leukozė
                  76
               , kontaginė ožkų pleuropneumonija
                  77
               , avių epidimitas (Brucella ovis)
                  78
               , įnosių (Burkholderia mallei) infekcija, arklių virusinio arterito infekcija, arklių infekcinė anemija, kergimo liga, kontaginis arklių metritas, rytų ir vakarų arklių encefalomielitas
                  79
               , Aujeskio ligos viruso infekcija
                  80
               , kiaulių reprodukcinio ir kvėpavimo sindromo viruso infekcija
                  81
               , paukščių mikoplazmozė (Mycoplasma gallisepticum ir M. meleagridis)
                  82
               , mažai patogeniško paukščių gripo virusų infekcija
                  83
               , paukščių chlamidiozė
                  84
               , užsikrėtimas kenkėju Varroa spp. (varozė),
                  85
               , užsikrėtimas mažuoju avilių vabalu (Aethina tumida)
                  86
               , amerikinis puvinys, užsikrėtimas Tropilaelaps spp
                  87
                ir užsikrėtimas Batrachochytrium salamandrivorans
                  88
                atitinka Reglamento (ES) 2016/429 5 straipsnio 3 dalyje išdėstytus reikalavimus. Todėl šios ligos turi būti įtrauktos į to reglamento II priedo sąrašą; 
            
            
               (9)be to, Reglamento (ES) 2016/429 2 straipsnio 2 dalyje nustatyta, kad šis reglamentas taikomas užkrečiamosioms ligoms, įskaitant zoonozes, nedarant poveikio taisyklėms, nustatytoms Europos Parlamento ir Tarybos sprendimu Nr. 1082/2013/ES
                  89
               , Europos Parlamento ir Tarybos Reglamentu (EB) Nr. 999/2001
                  90
               , Europos Parlamento ir Tarybos Direktyva 2003/99/EB
                  91
                ir Europos Parlamento ir Tarybos Reglamentu (EB) Nr. 2160/2003
                  92
               . Kadangi šiuose teisės aktuose nustatytos taisyklės taikomos tokioms ligoms, kaip listeriozė, salmoneliozė (zoonozinė salmonelė), trichineliozė, verocitotoksigeninė Escherichia coli ir užkrečiamosios spongiforminės encefalopatijos (USE), kurioms jau taikomos konkretiems sektoriams nustatytos taisyklės, tad šias ligas reikėtų išbraukti iš Reglamento (ES) 2016/429 II priede išdėstyto sąrašo;
            
            
               (10)todėl Reglamento (ES) Nr. 2016/429 II priede pateiktas ligų sąrašas turėtų būti atitinkamai iš dalies pakeistas;
            
            
               (11)todėl Reglamentas (ES) 2016/429 turėtų būti iš dalies pakeistas;
            
            
               (12)Reglamentas (ES) 2016/429 taikomas nuo 2021 m. balandžio 21 d., tad šiuo reglamentu jame atlikti pakeitimai irgi turėtų būti taikomi nuo tos dienos,
            
            
               PRIĖMĖ ŠĮ REGLAMENTĄ:
            
         
         
            
               1 straipsnis 
            
            
               Reglamento (ES) Nr. 2016/429 II priedas pakeičiamas šio reglamento priedo tekstu.
            
            
               2 straipsnis 
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2021 m. balandžio 21 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2018 07 25
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  
                        OL L 84, 2016 3 31, p. 1.
               
               
                  
                     (2)
                  
                        OL L 378, 1982 12 31, p. 58.
               
               
                  
                     (3)
                  
                        OL L 306, 2003 11 22, p. 1.
               
               
                  
                     (4)
                  
                        OL L 316, 2001 12 1, p. 5.
               
               
                  
                     (5)
                  
                        OL L 268, 1992 9 14, p. 54.
               
               
                  
                     (6)
                  
                        OL 121, 1964 7 29, p. 1977.
               
               
                  
                     (7)
                  
                        OL L 268, 1992 9 14, p. 54.
               
               
                  
                     (8)
                  
                        OL L 293, 2013 11 5, p. 1; OL L 147, 2001 5 31, p. 1; OL L 325, 2003 12 12, p. 31; OL L 325, 2003 12 12, p. 1.
               
               
                  
                     (9)
                  
                        EFSA Journal 2013;11(4):3180. [p. 48]. 
               
               
                  
                     (10)
                  
                        EFSA Journal 2015;13(7):4164, p. 70. 
               
               
                  
                     (11)
                  
                        EFSA Journal 2015;13(12):4373, p. 129. 
               
               
                  
                     (12)
                  
                        EFSA Journal 2009; 7(12): p. 1418 [p. 67]
               
               
                  
                     (13)
                  
                        EFSA Journal 2010; 8(5):1595. [p. 114].
               
               
                  
                     (14)
                  
                        EFSA Journal 2015;13(1):3986, p. 73. 
               
               
                  
                     (15)
                  
                        EFSA Journal 2014;12(11):3885, p. 122.
               
               
                  
                     (16)
                  
                        EFSA Journal 2015; 13(1):3985.
               
               
                  
                     (17)
                  
                        EFSA Journal 2012;10(4):2631. [p. 97].
               
               
                  
                     (18)
                  
                        EFSA Journal 2012;10(4):2631. [p. 97].
               
               
                  
                     (19)
                  
                        EFSA Journal (2007) 382, p. 477,1-25.
               
               
                  
                     (20)
                  
                        https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (21)
                  
                        EFSA Journal 2013;11(3):3128. [p. 127] doi:10.2903/j.efsa.2013.3128.
               
               
                  
                     (22)
                  
                        EFSA Journal 2013;11(3):3128. [p. 127] doi:10.2903/j.efsa.2013.3128.
               
               
                  
                     (23)
                  
                        EFSA Journal 2011;9(10):2387. [p. 58]. 
               
               
                  
                     (24)
                  
                        EFSA Journal 2012;10(11):2971 [p. 22]
               
               
                  
                     (25)
                  
                        EFSA Journal 2017;15(7):4889, p. 46.
               
               
                  
                     (26)
                  
                        EFSA Journal 2017;15(8):4959, p. 42.
               
               
                  
                     (27)
                  
                        EFSA Journal 2017;15(8):4957, p. 74.
               
               
                  
                     (28)
                  
                        EFSA Journal 2017;15(7):4958, p. 32.
               
               
                  
                     (29)
                  
                        EFSA Journal 2017;15(7):4892, p. 34.
               
               
                  
                     (30)
                  
                        EFSA Journal 2017;15(7):4890, p. 37.
               
               
                  
                     (31)
                  
                        EFSA Journal 2017;15(7):4951, p. 33.
               
               
                  
                     (32)
                  
                        EFSA Journal 2017;15(7):4960, p. 47.
               
               
                  
                     (33)
                  
                        EFSA Journal 2017;15(7):4948, p. 23.
               
               
                  
                     (34)
                  
                        EFSA Journal 2017;15(8):4955, p. 51.
               
               
                  
                     (35)
                  
                        EFSA Journal 2017;15(10):4995, p. 30.
               
               
                  
                     (36)
                  
                        EFSA Journal 2017;15(7):4947, p. 25.
               
               
                  
                     (37)
                  
                        EFSA Journal 2017;15(8):4952, p. 45.
               
               
                  
                     (38)
                  
                        EFSA Journal 2017;15(10):4990, p. 30.
               
               
                  
                     (39)
                  
                        EFSA Journal 2017;15(10):4992, p. 37.
               
               
                  
                     (40)
                  
                        EFSA Journal 2017;15(8):4956, p. 28.
               
               
                  
                     (41)
                  
                        EFSA Journal 2017;15(10):4996, p. 27.
               
               
                  
                     (42)
                  
                        EFSA Journal 2017;15(10):4994, p. 30.
               
               
                  
                     (43)
                  
                        EFSA Journal 2017;15(10):4993, p. 30.
               
               
                  
                     (44)
                  
                        EFSA Journal 2017;15(8):4950, p. 23.
               
               
                  
                     (45)
                  
                        EFSA Journal 2017;15(7):4946, p. 26.
               
               
                  
                     (46)
                  
                        EFSA Journal 2017;15(7):4888, p. 25.
               
               
                  
                     (47)
                  
                        EFSA Journal 2017;15(7):4949, p. 34.
               
               
                  
                     (48)
                  
                        EFSA Journal 2017;15(8):4953, p. 40.
               
               
                  
                     (49)
                  
                        EFSA Journal 2017;15(8):4954, p. 50.
               
               
                  
                     (50)
                  
                        EFSA Journal 2017;15(7):4891, p. 34.
               
               
                  
                     (51)
                  
                        EFSA Journal 2017;15(10):4997, p. 25.
               
               
                  
                     (52)
                  
                        EFSA Journal 2017;15(11):5071, p. 34.
               
               
                  
                     (53)
                  
                        EFSA Journal 2017;15(7):4907, p. 35.
               
               
                  
                     (54)
                  
                        
                  https://ec.europa.eu/food/animals/health/expert_group_en
                  , 
                  https://ec.europa.eu/food/animals/health/advisory_committees_en
               
               
                  
                     (55)
                  
                        OL 121, 2016 3 31, p. 1.
               
               
                  
                     (56)
                  
                        EFSA Journal 2017;15(7):4783.
               
               
                  
                     (57)
                  
                        EFSA Journal 2017;15(7):4892.
               
               
                  
                     (58)
                  
                        EFSA Journal 2017;15(8):4956.
               
               
                  
                     (59)
                  
                        EFSA Journal 2017;15(8):4950.
               
               
                  
                     (60)
                  
                        EFSA Journal 2017;15(10):4997.
               
               
                  
                     (61)
                  
                        EFSA Journal 2017;15(7):4907.
               
               
                  
                     (62)
                  
                        
                  https://ec.europa.eu/food/animals/health/expert_group_en
               
               
                  
                     (63)
                  
                        EFSA Journal 2012;10(4):2631.
               
               
                  
                     (64)
                  
                        EFSA Journal 2012;10(4):2631.
               
               
                  
                     (65)
                  
                        EFSA Journal 2011;9(10):2387.
               
               
                  
                     (66)
                  
                        EFSA Journal 2017;15(7):4892.
               
               
                  
                     (67)
                  
                        EFSA Journal 2017;15(7):4890.
               
               
                  
                     (68)
                  
                        EFSA Journal 2017;15(7):4960.
               
               
                  
                     (69)
                  
                        EFSA Journal 2017;15(7):4948.
               
               
                  
                     (70)
                  
                        EFSA Journal 2017;15(8):4955.
               
               
                  
                     (71)
                  
                        EFSA Journal 2010; 8(5):1595.
               
               
                  
                     (72)
                  
                        EFSA Journal 2017;15(7):4947.
               
               
                  
                     (73)
                  
                        EFSA Journal 2017;15(8):4952.
               
               
                  
                     (74)
                  
                        EFSA Journal 2017;15(10):4990.
               
               
                  
                     (75)
                  
                        EFSA Journal 2017;15(10):4992.
               
               
                  
                     (76)
                  
                        EFSA Journal 2017;15(8):4956.
               
               
                  
                     (77)
                  
                        EFSA Journal 2017;15(10):4996.
               
               
                  
                     (78)
                  
                        EFSA Journal 2017;15(10):4994.
               
               
                  
                     (79)
                  
                        EFSA Journal 2017;15(7):4946.
               
               
                  
                     (80)
                  
                        EFSA Journal 2017;15(7):4888.
               
               
                  
                     (81)
                  
                        EFSA Journal 2017;15(7):4949.
               
               
                  
                     (82)
                  
                        EFSA Journal 2017;15(8):4953.
               
               
                  
                     (83)
                  
                        EFSA Journal 2017;15(7):4891.
               
               
                  
                     (84)
                  
                        2002 m. balandžio 16 d. priimta Gyvūnų sveikatos ir gyvūnų gerovės mokslinio komiteto ataskaita, https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (85)
                  
                        EFSA Journal 2017;15(10):4997.
               
               
                  
                     (86)
                  
                        EFSA Journal 2013;11(3):3128.
               
               
                  
                     (87)
                  
                        EFSA Journal 2013;11(3):3128.
               
               
                  
                     (88)
                  
                        EFSA Journal 2017;15(11):5071.
               
               
                  
                     (89)
                  
                        2013 m. spalio 22 d. Europos Parlamento ir Tarybos sprendimas Nr. 1082/2013/ES dėl didelių tarpvalstybinio pobūdžio grėsmių sveikatai, kuriuo panaikinamas Sprendimas Nr. 2119/98/EB (OL L 293, 2013 11 5, p. 1).
               
               
                  
                     (90)
                  
                        2001 m. gegužės 22 d. Europos Parlamento ir Tarybos reglamentas (EB) Nr. 999/2001, nustatantis tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (OL L 147, 2001 5 31, p. 1).
               
               
                  
                     (91)
                  
                        2003 m. lapkričio 17 d. Europos Parlamento ir Tarybos direktyva 2003/99/EB dėl zoonozių ir zoonozių sukėlėjų monitoringo, iš dalies keičianti Tarybos sprendimą 90/424/EEB ir panaikinanti Tarybos direktyvą 92/117/EEB (OL L 325, 2003 12 12, p. 31).
               
               
                  
                     (92)
                  
                        2003 m. lapkričio 17 d. Europos Parlamento ir Tarybos reglamentas (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (OL L 325, 2003 12 12, p. 1).
               
            
      
    ---documentbreak--- 
      
         
         
            
               PRIEDAS
            
            
               II PRIEDAS
            
            
               GYVŪNŲ LIGŲ SĄRAŠAS
            
            
               –Galvijų maro viruso infekcija
            
            
               –Rifo slėnio karštligės infekcija
            
            
               –Galvijų bruceliozės (Brucella abortus), B. melitensis ir B. suis infekcija
            
            
               –Mycobacterium tuberculosis komplekso (M. bovis, M. caprae ir M. tuberculosis) infekcija
            
            
               –Pasiutligės viruso infekcija
            
            
               –Mėlynojo liežuvio viruso infekcija (1–24 serologiniai tipai)
            
            
               –Užsikrėtimas Echinococcus multilocularis
            
            
               –Epizootinės hemoraginės ligos viruso infekcija
            
            
               –Juodligė
            
            
               –Tripanozomozė (Trypanosoma evansi)
            
            
               –Ebolos virusinė liga
            
            
               –Paratuberkuliozė
            
            
               –Japoniškasis encefalitas
            
            
               –Vakarų Nilo karštligė
            
            
               –Ku (Q) karštligė
            
            
               –Žvynelinės viruso infekcija 
            
         
         
            
               –Mycoplasma mycoides subsp. mycoides SC infekcija (kontaginė galvijų pleuropneumonija)
            
            
               –Infekcinis galvijų rinotracheitas ir (arba) infekcinis pustulinis vulvovaginitas
            
            
               –Galvijų virusinė diarėja
            
            
               –Galvijų (genitalijų) kampilobakteriozė
            
            
               –Trichomonozė
            
            
               –Enzootinė galvijų leukozė
            
            
               –Avių ir ožkų raupai
            
            
               –Smulkiųjų atrajotojų maro viruso infekcija
            
            
               –Kontaginė ožkų pleuropneumonija
            
            
               –Avių epididimitas (Brucella ovis)
            
            
               –Įnosių (Burkholderia mallei) infekcija
            
            
               –Arklių virusinio arterito infekcija
            
            
               –Arklių infekcinė anemija
            
            
               –Kergimo liga
            
            
               –Venesuelos arklių encefalomielitas
            
            
               –Kontaginis arklių metritas
            
            
               –Rytų ir vakarų arklių encefalomielitas
            
            
               –Aujeskio ligos viruso infekcija
            
            
               –Kiaulių reprodukcinio ir kvėpavimo sindromo viruso infekcija
            
            
               –Niukaslo ligos viruso infekcija
            
         
         
            
               –Paukščių mikoplazmozė (Mycoplasma gallisepticum ir M. meleagridis)
            
            
               –Salmonella Pullorum, S. Gallinarum ir S. arizonae infekcija
            
            
               –Mažai patogeniško paukščių gripo virusų infekcija
            
            
               –Paukščių chlamidiozė
            
            
               –Užsikrėtimas kenkėju Varroa spp. (varozė)
            
            
               –Užsikrėtimas mažuoju avilių vabalu (Aethina tumida)
            
            
               –Amerikinis puvinys
            
            
               –Užsikrėtimas Tropilaelaps spp.
            
            
               –Užsikrėtimas Batrachochytrium salamandrivorans
            
            
               –Epizootinė hematopoetinė nekrozė
            
            
               –Virusinė hemoraginė septicemija 
            
            
               –Infekcinė hematopoetinė nekrozė 
            
            
               –Užsikrėtimo HPR genotipu su iškrita labai polimorfinėje srityje lašišų anemijos virusu
            
            
               –Koi herpeso viruso infekcija,
            
            
               –Microcytos mackini infekcija
            
            
               –Perkinsus marinus infekcija
            
            
               –Bonamiozė 
            
            
               –Bonamia exitiosa infekcija
            
            
               –Marteiliozė
            
            
               –Taura sindromo viruso infekcija
            
         
         
            
               –Geltongalvių viruso infekcija 
            
            
               –Baltmės (vitiligo) sindromo viruso infekcija